Президенти и премиери на 40 държави участват в срещата на Международната организация на франкофонията в Ереван\nНачало Свят Президенти и премиери на 40 държави участват в срещата на Международната организация на франкофонията в Ереван\n11 октомври, 08:57 / dayliNEWS\nПрезиденти и премиери на 40 от повече от 80 държави членки на Международната организация на франкофонията се събират на двудневен форум в Ереван. Арменската столица е домакин на 17-ата Среща на Върха на организацията.\nТемата на форума е посветена на солидарността и способността да живеем в мир въпреки различията. Основни акценти са равноправието между жените и мъжете и бъдещето на младите.\nВ интервю за предаването „12+3“ заместник-министърът на външните работи Юрий Щерк обясни: „Организацията на франкофонията е важна за нашата страна, защото в исторически план тя изигра много важна роля в периода, в който България търсеше своето място сред европейските демокрации, в първите години на прехода това беше първата структура, включваща държави от Западна Европа и от целия свят, споделящи ценностите на хуманизма и демокрацията, която отвори вратите си за България. Страната ни стана пълноправен член към франкофонията още преди да е влязла в Съвета на Европа. Днес Международната организация на франкофонията има особено значение като партньор в постигане на целите, свързани със сътрудничеството за развитие“.\nЧаст от фокуса на тазгодишния форум са равноправието между мъжете и жените и перспективите пред младите хора. „Това са акцентите на тазгодишния форум. Като нов акцент възникна и въпросът за утвърждаване на многостранното сътрудничество, на мултилатерализма в глобален план и възможният принос на франкофонията, както и утвърждаване и укрепване на ролята на френския език в международните институции. Що се касае до ролята на жените и момичетата и равноправието между половете, конференцията на министрите прие специален документ „Стратегия на франкофонията в областта на постигане на пълно равенство между жените и мъжете“ с конкретни предложения за мерки, които държавите-членки трябва да разгледат и да прилагат в своите политики“.\nПриносът на България за Организацията за последните две години възлиза на около 100 хил. евро за финансиране на дейности, свързани с ролята на младежта във франкофонското пространство – обучения, младежки форуми и семинари.\nС особен интерес ще бъдат проследени посланията на френския президент Еманюел Макрон и на канадския премиер Джъстин Трюдо.\nПремиерът на Армения Никол Пашинян обяви пред френска медия, че исканите от него предсрочни парламентарни избори трябва да се проведат на 9 или 10 декември. През последните дни той разговаря с президента Армен Саркисян и част от партийните лидери за гласуване до края на годината.\nЕтикети Ереван, форум, участници


Нулева толерантност | Без Лого\nВие сте тук:Начало Балкани Нулева толерантност\nКомюнике на гръцка въоръжена групировка, извършила нападение срещу офисите на известни политици на 18.04.2011г. в Атина.\nВсе пак имало пари…\nЗа консултанти по приватизационни сделки и разпродаване на публичната собственост има милиони евро.\nЗа оборудване, гориво, транспорт на всички видове ченгета, така че да могат да гонят „вътрешния враг”, има пари.\nЗа военно оборудване и участие в НАТО, за „мирни“ мисии в Афганистан и навсякъде, където е нужно, има милиарди евро.\nЗа заплатите на свещениците, за църкви, както и полети за донасяне на „Свещения огън”, има пари.\nЗа екипиране и оборудване на контрольори-класови изменници в обществения транспорт и системи за електронно таксуване, има пари.\nЗа субсидии на футболните клубове и т.н, и т,н, … списъкът е дълъг … има пари.\nНо за лекари, медицински сестри, линейки и болнични материали няма. Скоро разбира се няма да има болници. Те ще бъдат продадени на застрахователните компании.\nЗа пенсии, социални грижи и обезщетения за безработица, няма нито стотинка.\nВ понеделник 18 април 2011г в 22:20 ние подпалихме политическите офиси на Васо Папандреу и Фани Петралия, които са на улица „Академиас 28” в центъра на Атина, на петия етаж и партера съответно. Васи Папандреу в продължение на тридесет години участваше в едно и също скучно театрално представление на тема „Аз критикуват правителството – аз искам по-добро прилагане на правителствения план – подавам оставка, не подавам оставка“. Разбира се, тя никога не поема дадено министерство, за да има по-лесен достъп до подкупите… Напуснете го госпожо. Този път бяха само тубите с бензин и газ, но ще дойде време и за гилотината.\nЩо се отнася до изкопаемото с име Фани Петралия (бивш социален министър) посланието е ясно: била е достатъчно дълго в нещата и е допринесла за поддръжката на съществуващата система, което я прави легитимна цел на революционерите.\nНЕ ЗАБРАВЯЙТЕ – НИЕ НЕ ПРОЩАВАМЕ!\nЗавършваме нашето послание с апел за солидарност към десетките революционери, които са заложници в държавните тъмници и с призив за борба към всички градски партизани от първата линия.\nПревод: Инферно, редакция Бай Благой


Кметът инспектира ремонтните дейности на подлезите във Враца\nКметът на Община Враца провери дейностите по обновяване на два от подлезите в града. Калин Каменов посети на място съоръжението за безопасно преминаване при ж.п. гарата във Враца, където ремонтът вече е приключил и подлеза при бул. „Мито Орозов“, който се обновява в момента.\nВъзстановяването на подлезите включва почистване и изкърпване на стените, подовите настилки и таваните, подмяна на осветлението, отпушване на канализацията, поставяне на нови отводнителни решетки и монтиране общо 16 камери за видеонаблюдение, 4 от които вече са поставени в подлеза при ж.п. гарата във Враца. 8 камери ще бъдат инсталирани в съоръжението за безопасно преминаване при бул. „Мито Орозов“, а още 4 ще бъдат поставени в подлеза при МБАЛ „Христо Ботев“ в града, който също се ремонтира.\nИзпълнител на обектите е фирма „Инекс Трейд“ ЕООД. Предвидената в общинския бюджет прогнозна стойност на ремонта на трите съоръжения е 49 000 лв. без ДДС и се очаква дейностите да приключат до края на годината.


Хасково не можа да обърне Левски - Haskovo.info - Всичко за Хасково\nHaskovo.info » Новини » Спорт » Хасково не можа да обърне Левски\nХасково не можа да обърне Левски\n06.11.2007 17:10 Haskovo.info Спорт\nХасковският тим загуби днешното си гостуване на сините с 2:3. Приятелската среща с „Левски“ бе наблюдавана от около 500 зрители на Герена. Шампионите очаквано започнаха с домакински натиск и организираха няколко добри атаки, които бяха неутрализирани от защитата на „Хасково“.\nВ 21-та минута новото бразилско попълнение на „Левски“ Зе Суарес проби отдясно и подаде на Джайеоба, който прати топката в мрежата зад вратаря на гостите. Нигерийският нападател увеличи преднината на сините на 2:0 с мощен шут и рикошет в гредата на „Хасково“ в 44-та минута.\nМалко по-късно Георги Куртев върна интригата в двубоя като намали на 2:1. В 57-та минута отново екснападателят на „Ботев“ Пловдив изравни с глава след груба грешка на синята защита и вратарят Георгиев. Левски отвърна на удара чрез Веселин Минев, който отново изведе шампионите напред в 66-тата минута с трето попадение във вратата на „Хасково“. Синьо-жълтите не успяха да обърнат резултата и до края на контролата повече се бранеха, отколкото да застрашават противника. Въпреки това те показаха добра игра в срещата с шампиона.\nЛевски пак се пробва с Хасково\nПреглед на печата – 7 ноември\nФермерите от Фермата 5 откриват хлебарница в Хасково 12 514 views\nКарат с линейка военнослужеща от мащабното учение на „Корен“ в хасковското Спешно 9 326 views


Сушилни : Sedona твърди подложки за сушене\nНачало Сушилни Сушилни Sedona твърди подложки за сушене\nSedona твърди подложки за сушене\nКод на продукта: PP-1i3\nSEDONA - твърди силиконови подложки за многократна употреба\nосигуряват плътен слой естествена незалепваща повърхност, без използването на изкуствени незалепящи покрития (например Teflon) или химикали (BPA-Free) при изработката, както е при някои меки подложки. Това осигурява трайно незалепващо естествено покритие.\nУпотреба: използвайте един лист за една тава.\nРазпределете равномерно на тънък и еднакъв слой храната по цялата повърхност на подложката върху тавата. Тези подложки са отново еластични, но значително по-твърди от меките, което позволява по-лесното им отделяне и самостоятелно носене на продуктите, без да е нужна тавичката.\nСлед обработка на продуктите, отстранете храната и измийте добре силиконовия лист. Не оставяйте подложките за дълго време замърсени. Съхранявайте храната си на правилно за това място след изсушаване, например хартиени пликове, кутии или в хладилник. Съхранявайте и силиконовите подложки на подходящо място, далеч от пряка слънчева светлина, отоплителни уреди или досег на деца.\nМатериал: полипропилен (РР - 1)\nКачества на материала: Безвреден, не съдържа BPA (Бисфенол А) & PTFE (Тефлон) free\nРазмери: 35.7 cm x 29.8 cm (за модели Sedona Combo, Sedona SD-P9000)\nОразмеряване на листа: НЕ\nБрой в пакет: 3 броя


.Историята на плочките води началото си още от 4000 г.пр.Христа от Египет, където са били използвани за декорация на къщи. В онези дни са глинените блокчета са били сушени на слънце или опичани в пещи. Първите глазури са били в син цвят. По същото време керамичните плочки са били познати в Месопотамия, като от начало са били декорирани в бяло и синьо райе, а по-късно са се появили различни фигури и цветове.\nПрез вековете декорацията на плочките била развита и се появили различни методи за изработката и. С времето производството им и тяхната декорация достигнали високи резултати. Испанските и Португалски мозайки, подовите плочки на Ренесансова Уталия, фаянса на Антверпен, развитието на иконографията в Холандия, керамичните плочки от Германия- те всички са забележителни постижения в историята на керамичните плочки.\nВ началото плочките сса се изработвали ръчно, т.е. всяка е била оформяна и рисувана на ръка. Така всяка се превръщала в произведение на изкувството. Използвали са се почти навсякъде- за стени, подове, тавани, камини, огнища, облицовки на сгради.\nДнес керамичните плочки са по целия свят. Вече на са ръчно изработени и изрисувани. За тази цел се използват автоматизирани производствени системи.\nИ днес, както и преди много години керамичните плочки се използват както на открито, така и на закрито. Можете да ги видите буквално навсякъде- по стени, подове, плотове, фонтани, камини, облицовки на сгради.


Аксесоари | marabu.bg\nНишката или телта, която възнамерявате да използвате също трябва да бъде съобразена с мънистата. В момента на пазара се предлага голямо разнообразие от материи и цветове нишки. Затова няма да ви е трудно да намерите подходящия цвят за вашия дизайн.\nРазноцветна бижутерийна тел\nАко възнамерявате да използвате няколко цвята мъниста, тогава може да изберете нишка, която да подхожда само на един от тях. А ако мънистата са прозрачни може да изберете всякакъв цвят нишка, за да наблегнете на цветовете и оттенъците на дизайна.\nРазбира се ако не искате да добавяте допълнителни цветове към бижуто си, винаги може да изберете бежова или сива нишка. Така ще сте сигурни че ще подхожда на всичко и няма да отвлича вниманието от мънистата.\nБежов велурен шнур\nГолемината на дупките на мънистата също е от значение. В зависимост от нея може да решите какво точно да използвате – корда, копринена нишка, шнур или пък тел.\nЗа да е напълно завършено бижуто ви, трябва да сте наясно и с аксесоарите, с които ще завършите дизайна. Те разбира се трябва да бъдат съобразени не само с цялостния вид на бижуто, но и с дебелината на нишката.\nКукички за обеци и закопчалки за колиета/гривни\nХармоничното съчетание на цветове и материали ще придаде на ръчно изработените ви бижута професионален и завършен вид. За да ви улесним в процеса на създаване на успешен и атрактивен модел създадохме специален раздел, който съдържа различни ПРИМЕРНИ ЦВЕТОВИ СХЕМИ, които бихте могли да използвате за ориентир.\nКожен шнур във винтидж стил, цвят коняк 4мм ( 50 см)\nПолускъпоценни камъни - кръгло мънисто от снежинков обсидиан 12 мм (6бр)\nТохо мъниста 2мм искряща пастелна заскрежена кайсия (10г)


Димо припада в „Столичани в повече“ – видео\nЛютови с брутален план за отмъщение – в „Столичани в повече”, сряда, по bTV\nНапечено ще бъде положението за Димо в следващия епизод на „Столичани в повече”, в сряда, 21:00 часа, по bTV. Страховете му, че е разконспириран от Рангел за кражбата на парите, ще го провокират да запали първата цигара в живота си и ще го доведат до ненадеен припадък. Ситуацията няма да бъде лека и за самия Рангел, защото ще трябва да обясни на цялото семейство откъде се е сдобил с толкова голяма сума.\nСкулпторът Жан-Пиер отново ще понесе критиките на претенциозните Славея и Йордан, след като им покаже макета на бюста. Пред тях ще изникне и поредният труден въпрос – какъв да бъде надписът върху атрактивния паметник.\nРазглеждане на семейните фото албуми пък ще осени семейство Лютови с гениална идея за отмъщение на омразните съседи. Действията им срещу Чеканови ще бъдат толкова брутални, че дори ще разярят иначе спокойния Пацо.\nСпас и Радко са решени да откраднат статуята от дома на Константин. За доктора проникването в чуждия дом е толкова голямо предизвикателство, че ще търси опит от едни от най-популярните филми за професионални обири.


И БЕЗ ИЗЛИШНИ ВЪЛНЕНИЯ - Списание Бела\nИ без излишни вълнения!\nСнимка © frankoppermann – Fotolia.com\nНа много малко родители им хрумва, че децата се вълнуват доста повече от възрастните около коледните и новогодишните празници. Не оставяйте без внимание тревожните сигнали, които ви изпращат вашите деца. Анализирайте собствените си празнични очаквания. А не искате ли твърде много?\nТочно заради тези прeдпразнични и празнични интензивни преживявания те спят по-малко, капризничат повече и са по-податливи на различни заболявания. Ето и нашите препоръки за развълнувани в излишък деца и притеснени родители.\nЕмоционалното състояние на децата много зависи от настроението на самите родители. Няма значение колко грижливо се опитвате да скриете своето безпокойство. Децата забелязват най-малките детайли във вашето поведение – даже когато въздъхвате тежко или сбърчвате леко чело. И доколкото те са егоцентрични по природа, малките са склонни да обвиняват себе си за всички беди. А това ги разстройва още повече.\nНе бива да подценявате тревожните сигнали, които ви изпращат вашите деца. Първо анализирайте вашите собствени празнични очаквания. Не искате ли твърде много?\nСилното ви желание да организирате идеален семеен празник може да развали настроението на близките ви. А не е изключено и вашето собствено.\nВместо да търчите по магазините в търсене на „оригинални“ подаръци за приятели и познати, спрете се на нещо по-просто и приятно. Купете за колегите вкусни коледни сладки, за приятелките – по едно червило, а през свободното време и със спестените пари зарадвайте детето си. Например купете диск с най-новия анимационен филм и го изгледайте заедно с него.\nПсихолозите отдавна са констатирали, че физическият контакт с мама нормализира сърцебиенето и понижава нивото на стрес както у детето, така и у жената, която го гушка!\nСъставете списък с „детски“ задачи\nНай-травмиращо за детето е да усети, че в предпразничната суета родителите просто са забравили за него. За да не се случи това, поръчайте на детето няколко неща, с които то наистина може да се справи самостоятелно или пък с малко помощ от възрастните. Изберете му такива задачи, които ще му харесат.\nНапример ако дъщеря ви обича да ви помага в кухнята, тогава\nс удоволствие ще се съгласи да участва в подреждането на празничната маса.\nА децата, които обичат да рисуват, лепят и изрязват, с вдъхновение ще направят коледната украса вкъщи. Ако всичко мине успешно, спокойно можете да превърнете детските поръчения в ежегодна семейна традиция.\nДетето е по-важно от графика\nАко сте планирали тържествената вечеря за 21.00 ч., това съвсем не означава, че и детето трябва да дочака това време, за да вечеря.\nАко то е огладняло по-рано от планираното тържество, е добре да се сетите да го нахранитеи дори да го поглезите с нещо по-така за вечеря. Празник е все пак.\nСпомнете си самите себе си в детството: нима може да се сравни с нещо удоволствието от парче празнична домашно приготвена торта, която вие изяждате по-рано от останалите?! Един вид се ползвате с предимство.\nИ все пак графикът също е важен\nЗа децата е жизнено необходимо да чувстват увереност, която може да бъде гарантирана само от определен стабилен дневен режим. Когато всичко наоколо се променя и става необичайно, както се случва по празниците, детето започна да нервничи, да се тревожи и е възможно даже да се разболее.\nЗатова даже и в най-големия предпразничен хаос за годината – преди Коледа – се старайте да запазите елементите от обичайния дневен режим.\nНапример ако сте разрешили на детето да не си ляга да спи в обичайното време, спазвайте поне обичайните вечерни ритуали – не пропускайте да му почетете книжка преди заспиване или да му разкажете приказка.\nЛъжичка свобода против стреса\nВсички родители искат празниците да бъдат колкото се може по-интересни за децата. Но ако сте планирали прекалено много „празнични“ инициативи и развлечения, детето може да се превъзбуди. А доколкото стресът влияе на имунната система, то плътният график може да стане даже причина за физическо изтощение.\nВсеки ден детето трябва да има на разположение 2–3 часа, в които просто да си играе само.\nИ ако има начин, постарайте се да не взимате детето на празнични мероприятия за възрастни, където то е длъжно да пази тишина и скучае.\nВреме за активни игри\nПедиатрите твърдят, че през зимата децата изгарят почти 2 пъти по-малко калории, отколкото през лятото. Това се дължи на факта, че всички ние все по-рядко излизаме на чист въздух през студените месеци от годината.\nНо игрите на улицата са идеален начин за „убиване“ на стреса – те отнемат физическото и нервното напрежение, а освен това помагат за производството на ендорфини, хормоните на щастието.\nТака че когато детето започне да мрънка, че иска да излезе на разходка, полезно е да го послушате и дори да излезете с него да се позамеряте със снежни топки (стига да има сняг).\nАко детето се стеснява и се чувства неуютно сред много хора, отрано си измислете тайни сигнали, които то може да ви подаде, в случай че му стане прекалено тежко и скучно.\nНапример детето ви показва показалец, а вие разбирате веднага, че е време да си ходите вкъщи.\nКогато малките знаят, че от неприятната за тях ситуация има изход, те се чувстват по-спокойни.


Svejo.bg кокичета |\nКак да си отгледаме кокиче\nЗапазено под (Растения/ Видове) by Admin on 06-01-2011\nТагове : кокиче, кокичета, цветя\nКокичето е предвестник на пролетта и първият символ, че зимата вече си отива. То започва да цъфти още под дебелата снежна покривка. Отличителните белези на кокичето са снежнобелите му цветове с формата на камбанка, които са подредени върху извито под формата на арка стебло, обвито в зеленина. Ароматът е кокичето е специфичен - нежен и много приятен, и трудно може да се сбърка. Отглеждането на кокичета не е трудно, което значи, че с малко грижи можете да се насладите на това нежно цвете.\nлуковици на кокиче\nтор или друго вещество за подхранване (по желание)\n1. Първо изберете мястото. Кокичето трябва да получава много светлина и колкото по-светла и слънчева е избраната локация, толкова по-бързо ще цъфне то. Почвата не трябва да е мокра. Най-добрият вариант е влажната, добре дренирана почва.\n2. Поставете луковиците в земята. Най-подходящото време за засаждане е началото на есента. Направете няколко дупки в земята, дълбоки около 6-7 см. Във всяка една от тях поставете няколко луковици, като разстоянието между тях трябва да бъде поне 4 см. Заровете дупките и напоете добре почвата с вода. Не е необходимо да наторявате, освен ако не е нужно още количество пръст.\n3. Кокичето не изисква много грижи. В края на зимата или началото на пролетта, когато вече започне да цъфти, нанесете малко тор върху корените му.\nЗапазено под (Градини, Растения/ Видове) by Admin on 26-02-2009\nТагове : snowdrop, кокиче, кокичета\nЛатинско име: Galanthus\nПопулярно име: Кокиче\nЩом зимата отслаби ледената си прегръдка, из градините и по горските поляни от земята щръкват по две светлозелени листенца, подобни на миши уши. Скоро те се издължават и между тях се появява бяла камбанка с прозрачна шапчица. Цъфнат ли кокичетата, нито снеговете, нито ледените ветрове вече не са страшни - пролетта приближава!\nРодът Кокичета (Galanthus) от семейство Амарилисови е малък. Състои се от двайсетина вида, разпространени из горите, поляните и планините на Европа и Мала Азия. Ботаническото име на гръцки означава млечно цвете, англичаните го наричат снежна обичка, а руснаците - подснежник. Всичките имена са свързани с най-характерната особеност на цветето - да цъфти буквално изпод снега.\nНе е известно кога хората са започнали да отглеждат кокичето - най-вероятно това е едно от първите цветя, даже кичестата му форма е позната още от 18 век.\nУ нас най-разпространен е видът белоснежно кокиче - Galanthus nivalis. Това е непретенциозно растение - дори градината да е изоставена, всяка година се покрива с море от бели цветчета. По-голямата част от годината кокичето прекарва под земята. През есента луковиците се “събуждат” и започват да развиват кореновата си система. В края на зимата, а понякога дори в разгара й настъпва цъфтежът. След него надземната част се запазва още известно време, докато в луковицата се натрупат нужните хранителни вещества. Следва нов продължителен “сън”.\nКокичетата се развиват добре както на открити слънчеви места, така и в леката сянка на дърветата и храстите. Цъфтят дори в сянката на сградите, но тогава развитието им е слабо. За да се чувстват добре, са им нужни две условия. Първото е период с минусови температури. Дори да е кратък, той допринася за цъфтежа. Другото условие е високата почвена влажност, докато цъфтят. Колкото времето е по-студено, толкова по-дълго продължава периодът на цъфтежа. Не е добре след прецъфтяването листата да се премахват, защото по този начин лишаваме растението от възможността да синтезира достатъчно хранителни вещества.\nКакто повечето луковични растения, кокичетата не изискват почти никакви грижи. Те могат да обитават едно и също място в продължение на много години. Достатъчно е добре да се вкоренят, за да ни даряват всяка пролет с все повече цветове.\nЗа разлика от другите луковични цветя кокичетата не обичат пресаждането. Ако се наложи, това става още докато листата са зелени, заедно с пръстта около луковиците. Засаждането става веднага след изкопаването на дълбочина около 5 см. За селекционни цели се изполва и размножаване със семена, но за любителите това е ненужно.\nВ градината кокичетата се чувстват добре навсякъде. Особено ефектно изглеждат на големи групи под дърветата и храстите. Чудесно изглеждат и сред обитателите на алпинеумите и рокариите. Прекрасни партньори за тях са ранно цъфтящи растения като минзухари, синчец, зимоустойчиви циклами, ерантиси и т. н. Добри техни съседи могат да бъдат рано цъфтящите храсти като ерика, камелия, саркокока и др.\nСветлина: слънце или лека полусянка.\nВода: висока влажност в периода на цъфтеж.


Хабиб: За спортистите най-доброто нещо е постоянството | Boec.BG - онлайн медия за бойни спортове\nНачало ТОП Хабиб: За спортистите най-доброто нещо е постоянството\nХабиб: За спортистите най-доброто нещо е постоянството\nХабиб Нурмагомедов гледа филосовски на нещата, относно спортната форма на професионалните състезатели. Дагестанският боец излезе със силно послание в социалните мрежи, докато спазва месечния пост в Рамазана.\n„За спортистите най-доброто нещо е постоянството, отколкото да тренират 3 часа в един ден и да почиват през следващите 2 дни. По-добре е да тренирате 3 дни подред – по един час. Стабилността винаги побеждава класата – Не бъдете болни или тъжни, тъгата е едно от най-вредните чувства“ , написа Нурмагомедов в профила си в Instagram.\nПубликация, споделена от Khabib Nurmagomedov (@khabib_nurmagomedov) на Май 6, 2020 в 7:14 PDT\nПрипомняме, че Хабиб трябваше да се бие нa UFC 249, но остана блокиран в Русия заради коронавируса. Вместо него в октагона срещу Тони Фъргюсън тази нощ ще излезе Джъстин Гейджи. Наскоро президентът Дейна Уайт обяви, че победителят от този мач ще се изправи срещу „Орела“ за пояса му наесен. Тези дни Нурмагомедов даде сигнал, че това може да се случи още през юли.\nтагове: UFC лека категория ММА постоянство Рамазан спортисти стабилност Хабиб Нурмагомедов\nпредишни Треньор на Фюри: Джошуа е психически недоразвит боксьор\nследващи Майк Тайсън: Промоутърите пазят боксьорите си от големите имена


7 научно обосновани ползи от приема на вода - Аптеки Салвия\n7 научно обосновани ползи от приема на вода.\nТагове Вода, Колко вода приемаме, Минерална вода, Свойства на водата, Ползи от пиене на вода\nДобре известно е че водата играе водеща роля за функционирането на всяка една система в човешкото тяло – от регулирането на температурата до лубрикацията на ставите.\nПредставяме ви няколко основни ползи, които осигурява водата за вашето здраве!\nПомага за регулиране на теглото:\nПоемането на достатъчно количество вода, особено преди ядене, често бива включвано в програмите за стопяване на килограми. Причината е доста проста – поемането на течност преди хранене до известна степен маскира чувството за глад и като резултат от това, човек поема по-малко храна, съответно – и по-малко калории.\nКратко проучване от 2010 г, обхващащо хора на възраст между 55 и 75 г., спазващи диета за отслабване, показва че тези от които приемат 500 мл. вода педи хранене губят средно 44% повече от тези които не пият вода преди ядене.\nПроучването е базирано на тримесечен период. Подобно изследване, но направено при жени между 18 и 23 г за двумесечен период, приемащи по половин литър вода половин час преди ядене, също показва значително намаляване на телесните мазнини и килограмите, в сравнение с тези, които не приемат.\nОсвен това, редовният прием на достатъчно течности подобрява метаболизма, което от своя страна е бариера пред натрупването на излишни килограми.\nПодобрява функцията на ставите\nВодата играе важна роля за здравето на ставите, поддържайки ги овлажнени и еластични. Синовиалната течност, която намалява триенето между ставните хрущяли, е съставена предимно от вода. Ето защо, недостатъчният прием на вода предизвиква болки в ставите.\nНаличието на по-малко течност в ставите води до триене и възможно възникване на възпалителни процеси, особено при хората, страдащи от артрит. Именно за тях се препоръчва консумацията на т.нар. хидрогенирана вода. Проучване доказва, че редовният й прием в продължение на 1 месец значително облекчава ставните болки и намалява оксидативния стрес при пациенти с ревматоиден артрит.\nПодобрява вида и здравето на кожата\nДостатъчният прием на вода поддържа кожата мека и добре хидратирана. Добре известно е, че кожа с добър тургор (еластичност), възвръща по-бързо първоначалното си положение след подръпване, докато при оскъдно хидратираната кожа това става по-бавно.\nОчевидно е, че поемането на нужното количество течности придава повече еластичност на кожата, помагайки й да изглежда по-добре. Това обаче далеч не е единственото условие за свеж вид на кожата – генетичният фактор и начинът на хранене също играят съществена роля.\nХидратацията е тясно свързана с регулиране температурата на тялото. Изпотяването например е основният начин за охлаждане. Дехидратацията потиска способността на организма да произвежда достатъчно пот, затруднявайки по този начин оптималното му охлаждане.\nПостоянната липса на достатъчно вода е рисков фактор за различни болестни състояния, сред които и топлинен удар, който често може да бъде фатален.\nВажно е да се знае, че с напредване на възрастта, организмът има нужда от все повече време за справяне с последствията от евентуалната дехидратация. При обилно изпотяване, независимо дали то е в резултат на гореща външна среда или на физическо натоварване, приемът на големи количества вода е задължителен за намаляване на риска от прегряване.\nНедостатъчният прием на вода пречи на хората, които се занимават с активна физическа дейност. Тя е абсолютно задължителен елемент при тях, от който в голяма степен зависят и постиженията при спортисти и атлети. Оскъдната хидратация повлиява дейността на мускулите, намалявайки силата и издръжливостта им.\nБез адекватния прием на флуиди тялото на един професионален спортист няма как да разгърне в пълна степен потенциала си. С определяне на точния прием на вода при спортистите преди, по време на и след интензивна физическа активност се занимават редица специалисти и кондиционни треньори. Формулата варира в зависимост от редица фактори, но най-общо за непрофесионалисти важи следната препоръка:\n• 500-600 мл. вода около 2-3 часа преди начало на физическата активност\n• около 250 мл. вода половин час преди началото на физическата активност\n• по около 300 мл. вода на всеки 10 до 20 минути физическа активност\nВодата помага на организма да се освободи от излишните вещества, посредством урината и дейността на чревния тракт. Редица изследвания доказват, че недостатъчната консумация на вода може да бъде сред основната причина за констипация, особено при хора над 65-годишна възраст.\nПоемането на достатъчно вода спомага за омекотяване на изпражененията от една страна, а от друга – за стимулиране движенията на червата. Същият ефект има и приемът на храни с високо съдържание на магнезий и фибри – плодове, зеленчуци, зърнени храни.\nОсновната функция на мозъка е изпращането на сигнали към останалите части на тялото посредством нервите. Без нормални нива на вода и електролити, телесните клетки не могат да получават и обработват тези сигнали. Недостатъчният прием на вода може да повлияе мозъчната дейност и да доведе до умора, проблеми с концентрацията и запаметяването, загуба на краткосрочна памет.\nДори слабата дехидратация често може да повлияе не само концентрацията, но и настроението. Кратко изследване от 2011 г. установява, че загубата само на около 1,5% течност при жените след физически упражнения, понижава настроението, разстройва концентрацията, а повечето от тях съобщават дори за главоболие.\nКолко вода дневно е необходимо да приемаме\nКоличеството вода, от което човек ежедневно се нуждае варира в зависимост от възрастта, телесната маса и нивото на физическа активност. В най-общия случай, специалистите препоръчват:\n3,7 литра дневно за мъже в зряла възраст\n2,7 литра дневно за жени в зряла възраст\nТова обаче, е само най-обща препоръка, а има и редица фактори, които обуславят по-висок прием от посоченото количество. Такива са:\nзаболявания, особено причиняващи обезводняване, повръщане и стомашни разстройства\nклиматични условия – човек има нужда от повече вода ако живее на влажен, сух или горещ климат;\nнадморска височина – колкото по-нависоко се намираме, толкова повече нужда от вода имаме.\nВъпреки че се случва доста рядко, възможно е да се стигне и до прекомерен прием на вода, което води до разстройване на електролитния баланс в организма. Една от типичните прояви на това състояние е пониженото ниво на натрий, познато като хипонатриемия, което в определени случаи може дори да бъде фатално. Типични симптоми на прехидратация са гадене, чувство на неразположение и дискомфорт, главоболие, летаргия.\nНай-често това състояние се появява при активни спортисти, които поемат вода без електролити. За избягването му при интензивни натоварвания, специалистите съветват за поемане на не повече от две до четири чаши течност на час, като препоръчват тя да съдържа електролити.\nА каква е разликата между изворната и минералната вода? Често задаван въпрос и отговор, който няма как да се състои от две думи. Разлика има, и то немалка:\nТози термин се използва за вода, добита директно от натурален източник, по правило от подземни водни източници, преди водата да се е появила над земната повърхност. Тя е богата на минерали и микроелементи и е считана от повечето специалисти за най-добрата вода, що се отнася до хидратиране и други базисни ползи за здравето.\nКато изворна вода се класифицира и тази, която идва от незамърсен надземен източник. В този случай, сертифицираната изворна вода трябва да е защитена от влияния на околната среда според определени изисквания (най-вече опазена от определени източници на замърсяване), за да бъде годна за консумация от хора и съответно бутилирана за целта.\nВсяка една минерална вода идва директно от изрично упоменат подземен източник, което е гаранция за предпазването й от замърсяване. Задължително е източникът на водата да бъде посочен на бутилката.\nВсяка една такава вода трябва да има консистентен минерален състав, включващ калций, магнезий, калий, сулфати. Водата не трябва да е била допълнително обработвана по какъвто и да било начин, което е гаранция за запазването на оригиналния й химичен и микробиологичен състав.\nЗадължително е върху бутилката с минерална вода, готова за пласиране в търговската мрежа, да има етикет с информация, включваща минералния й анализ. Тя трябва да бъде официално призната от съответните местни власти, след изпитателен период от две години, през който съставът й бива щателно проучван. Ако липсва дори един елемент от гореизброените, водата не може да наричана минерална.\nИ въпреки че изворната и минералната вода имат някои общи характеристики помежду си, налице са и съществени разлики между тях, състоящи се най-вече в състава им, както и в начина по който биват регулирани и изследвани.


Международната менторска мрежа Endeavor прие основателите на българската компания Skapto - Новини за компютри, смартфони, технологии и наука\nМеждународната менторска мрежа Endeavor прие основателите на българската компания Skapto\n21/03/2019 by PixelEditor\nГеорги Георгиев и Ангел Иванов са първите български предприемачи в глобалната мрежа от сектора на храните\nГеорги Георгиев и Ангел Иванов, създателите на най-голямата българска верига за гурме бургери – Skapto, заедно с още 15 предприемачи от 9 страни ще получат подкрепа от международната менторска мрежа Endeavor, за да продължат успешното си развитие. Те бяха одобрени и избрани единодушно на 86-тия международен селекционен панел (ISP) на организацията в египетската столица Кайро, който се проведе от 13 до 15 март.\nНа ISP-то в Кайро създателите на Skapto са селектирани редом с предприемачи от общо 9 страни – Италия, Гърция, Испания, Нигерия, Египет и други. С Георги Георгиев и Ангел Иванов предприемачите, излъчени от българския офис на Endeavor, вече са 26, а компаниите – 16. Като част от мрежата на Endeavor, всички те получават достъп до експертизата на повече от 4000 бизнес лидери, консултанти и ментори от цял свят, както и до редица услуги, насочени към подобряването на стратегията за растеж и оптимизирането на бизнес процесите на ръководените от тях компании.\n“Основната причина да искаме да станем част от Endeavor е, че осъзнаваме колко много имаме да учим и колко полезни ще са ни напътствията от правилните ментори, които откриваме в глобалната мрежа“, сподели Ангел Иванов, един от създателите на Skapto. “В процеса на кандидатстване разбрахме, че имаме доста повече какво да научим отколкото първоначално си представяхме. Също така станахме по-убедени, че Endeavor е правилното място за тази цел и това ни мотивира още повече“, допълни другият основател на веригата – Георги Георгиев.\n“Много сме щастливи, че най-накрая и нашият регион има качествен представител на гурме-бургер индустрията в Endeavor. Сигурни сме, че с мрежата и ресурсите на организацията, Skapto ще затвърдят позициите си на лидер на местния пазар“, коментира Симона Николова, част от екипа на българския офис на Endeavor, подготвила компанията за представянето й в Кайро.\nПостиженията на Skapto\nSkapto е най-голямата българска верига за гурме-бургери, приготвени изцяло ръчно. Вдъхновени от американската бургер-култура за бързо хранене, ресторантите предлагат меню от приготвени на място бургери. Всички те се правят със свежи, качествени продукти, допълнени със сосове и подправки по авторски рецепти. За момента Skapto разполага с три ресторанта с пълно меню в София и Пловдив, както и две по-малки локации, един камион за разнасяне на храна и две кухни за снабдяване с готова продукция. Във всеки от ресторантите се спазва изискването бургерите да се приготвят от прясна, незамразена кайма, пресни зеленчуци, сосове и добавки с възможно най-изчистени и естествени съставки. Досега компанията е спечелила няколко отличия за качество, а потребителите на международния гид TripAdvisor класират двата й ресторанта в София на #1 и #3 позиция сред над 1200 места за хранене. Ресторантът на Skapto в Пловдив е поставен като #1 сред повече от 300 конкурента.\nФиналът в Кайро\nС присъединяването на основателите на Skapto глобалната мрежа на Endeavor вече наброява 1840 предприемачи от 1153 компании от общо 34 страни. Селекцията в Кайро е финалът на процеса по подбор на перспективни компании, в които менторите от Endeavor виждат възможност за разрастване на глобалната мрежа. С тяхното развитие ще бъдат създадени нови работни места, ще се генерира печалба, а създателите им ще реинвестират средства и време в развитие на местни екосистеми, с които се постига добър ефект и върху местната общност.\n“Предприемачите и компаниите, избрани на ISP-то в Кайро, са пример за убеждението на Endeavor, че в целия свят има предприемачи, които успяват да създават иновации и имат потенциала да разрастват значително бизнеса си”, коментира съоснователят и главен изпълнителен директор на Endeavor Линда Ротенберг. “Благодаря на членовете на глобалната мрежа на Endeavor, които отделиха от своето време и споделиха опита си като участници в панела“, каза още Ротенберг. Сред участниците в панела имаше и силно българско присъствие – Любомир Минчев, член на борда на директорите на Endeavor Bulgaria и основател на Телелинк, както и Христо Христов, ментор в Endeavor и изпълнителен директор на медийната компания NetInfo.\nСледващите селекции на мрежата ще бъдат на 24-26 април в Мадрид; 1-3 юли в Токио, 5-7 август в Киото, 23-25 септември в Атланта, на 21-23 октомври е планирана срещата в Истанбул, а на 11-13 декември – в Ривиера Мая, Мексико.\nТагове / Tagged Endeavor, Skapto


Защитникът на Иван Тодоров: Прокуратурата иска да въздейства чрез медиите - News.bg\n"Ако прокуратурата искаше да представи нещо, трябваше това да е пред съда - създаде се впечатление, че прокуратурата иска да въздейства чрез създаване на негативно обществено мнение".\nТова заяви адвокатът на Тодоров - Ина Лулчева пред bTV по повод изпратените от прокуратурата до медиите снимки и надписи с обяснението, че това били доказателства по делото. Информацията - снимки от видеокамери и изречения, които обясняват какво правят тримата обвинени за съпричастност към изтичането на данни от НАП, е във връзка с протеста на Апелативна прокуратура за мярката на обвините.\n"Ето това е насаждането и манипулирането на общественото мнение - от тези реплики не става ясно, че става дума за данните от НАП. Първо не става ясно, че се говори за Иван Тодоров. От репликите се вижда, че Кристиян Бойков да обяснява, че Георги Янков ще разпространи нещо, но не и че Георги Янков е бил подбудител", каза Лулчева.\nТя изтъкна, че от линковете, публикувани от прокуратурата, е имало пряк достъп до личните данни на много хора, което е наказуемо.\nБезпрецедентно е писмото, с което от прокуратурата изпращат отделни снимки и фрази във връзка с обвинението към Иван Тодоров - собственик на "Тад груп", обвинен в кибертероризъм заради изтичането на личните данни на над 5 млн. българи от Националната агенция по приходите (НАП).\nВ писмото, с което прокуратурата изпраща до медиите не пише, че тези снимки са да се информира обществеността, а да се обоснове теза, която съдът не прие на първата инстанция. Това е опит за формиране на обществено мнение, категорична е адвокат Лулчева.\nИван Тодоров, както и съдът твърди че няма нищо общо с това престъпление.\nИма директива за прилагане на невиновност, според която не се допуска разпространяване на такива твърдения, припомни защитникът.\nПо делото няма данни Кристиян Бойков да е склоняван от когото и да било, каза адвокат Ина Лулчева, която защитава неговия шеф Иван Тодоров. Това не касае обвинението, че той лично е извършил това деяние. Няма данни той да е склоняван от когото и да е било за каквото и да е, припомни адвокатът.\nТези отрязъци от реплики - не виждам къде има някаква реплика, в която Иван Тодоров да указва да копират данни, каза Лулчева.\nНа въпроса имал ли е таен чат Кристиян Бойков със сайта "Бивол", тя заяви: "не мога да отговоря".\nКогато журналистите обсъждат репликите, могат да правят предположения. Когато прокуратурата разпространява тези реплики, тя трябва да разполага с доказателства, каза Лулчева.\nИ Борисов може да съди прокуратурата за изтеклите му данни\nТя призова да не приемаме всичко, което казва прокуратурата по това дело, но твърденията й доказват недостоверност.\nАдвокат Лулчева с изключително весело настроение гледа на хакването на пръскачки.\nПрипомняме, според обвинението, 20-годишният Кристиян искал да хакне водоснабдителната система на градинката до парламента, за да може при посещение на чужди делегации те да "поливат" неконтролируемо и гостите на парламента.\nНа тази теория и от администрацията на парламента, и от Столична община заявиха, че нямат проблем с водоснабдителната система в тази градинка, поливат цветята с водоноска, която е аналогова и няма как да бъде хакната.\nОбвиняемият Иван Тодоров е смутен от обстоятелствата, каза Лулчева. Не е отказал да съдейства, но е отказал да предостави паролите. Паролите са генерирани така, че са били известни само на служителя - всеки опит да се влезе без парола е водил до промяна в информацията така, че да не може да се работи с нея.\nЗапитана предоставил ли е Тодоров данни, адвокат Лулчева заяви: - "той е предоставил всички данни, с които е разполагал като поемно лице".\nИ според председателя на Съюза на съдиите и бивш член на ВСС Калин Калпакчиев не е редно да се огласяват доказателства от страна на прокуратурата преди съответното дело да влезе в съда. Такива действия никога не са водили до нищо добро. Калпакчиев припомни, че вчерашната изява на прокуратурата не е прецедент, като посочи прожектирането на тефтерчетата на Филип Златанов, както и брифинга по аферата "Костинброд".\nТова, по думите на Калпакчиев, е пропагандна акция, която прокуратурата не би трябвало да прави, защото освен че се компрометират доказателства, се нарушават и права. Съдията посочи и че има няколко решения на съда в Страсбург по такива казуси и в този случай може да се стигне до осъдителни решения.\nКалин Калпакчиев постави акцент върху това, че с действията си прокуратурата не само е станала част от народния фолклор, но и действа в посока уронване на престижа на самата институция и гражданите вече не я приемат на сериозно.\nТова е опасно, категоричен бе Калпакчиев. Той заяви и че разпространяването на лични данни, включително и от страна на прокуратурата вчера с файловете, които разпрати до медиите, не е невинна дейност и това е поведение, което се покрива от състав от Наказателния кодекс.\nРазследването на хакерската атака не създава впечатление, че се цели да се разкрие истината, според Калин Калпакчиев, а според него по-скоро се целят пропагандни и конюнктурни ефекти.\nКалин Калпакчиев коментира и процедурата по избор на нов главен прокурор с това, че фактът, че Иван Гешев е единствена номинация, не е прецедент, но не това е най-важното в случая. Самата процедура, според Калпакчиев, е трябвало да започне с друго важно нещо, а именно - анализ на досегашната работа на прокуратурата и това къде са нейните слабости - успеваемостта и къде прокуратурата се проваля и според това да се търси каква да бъде фигурата на новия главен прокурор.\nна 02.08.2019 в 12:49:24 #4\nПогледнато фактологически на работата на прокуратурата последните години (особено последните 3) може да се заключи следното: 1. Няма осъден нито един корумпиран политик 2. Няма осъден нито един олигарх (държат им делата открити, за да ги контролират) 3. Удрят се бизнеси и олигарси, които не финансират управляващите или финансират опозиционни партии 4. Специализираната прокуратура създава впечатлението на мутренски орган на властта 5. От прокуратурата лъха на пълна неадекватност и некомпетентност, което може да е резултат от политическите назначения там и липсата на опит и професионализъм\nна 02.08.2019 в 11:03:03 #3\nАми вече няколко дни едни определени медии около кръга Прокопиев и финансираните от разни задокеански фондации щедро дават трибуна и защитават позицията на обвиняемите създавайки определено обществено мнение. Сега прокуратурата просто ги гръмна в зaдника, и мисля за повечето непредубедени наблюдатели е ясно, че работата на ТАД е доста вмириcaна. Затова и от вчера въпросните медии вият така наистово.\nна 02.08.2019 в 10:18:06 #2\nАма, че нахалство! Окрадоха личните данни на всички ни, а сега едва ли не се изкарват жертви!И както показва историята, престъпниците ще се измъкнат щастливо по терлици, а личността на поръчителя ще остане в сянка.Именно за това сега пищят адвокатите на заподозрените.Защото им се ограничават задкулисните маневри и измъкването на виновниците се затруднява.\nна 02.08.2019 в 09:51:50 #1\nМислех,че г-жа Лулчева е по- прагматична и сериозна адвокатка. Колкото по малко се шуми и дават оценки,толкова по добре по време на процеса.Но явно трябва и предварителна защита,все пак се очакват дивиденти.Делото не е за ябълки или нектарини.Мирише на нещо голямо,което не е ставало през последните десетелетия в България. Каква е била целта?! Ще се разбере след продължително време.Играят много пари,може и чужди.!!\nНачало / У нас / Право и ред / Защитникът на Иван Тодоров: Прокуратурата иска да въздейства чрез медиите


Новите съседи на актрисата ще бъдат не по-малко известни звездни персони - артисти и музиканти.\nХоливудската актриса Анджелина Джоли се сдоби с една от най-скъпите вили в Лос Анджелис, съобщиха местните медии.\nФилмовата звезда придоби за 25 милиона долара историческо имение, в което е живял до смъртта си през 1959 година известният американски режисьор Сесил Демил.\nВилата разполага с 6 спални и 10 плувни басейна. Съседи на Джоли ще бъдат актрисите Натали Портман и Елен Помпео, притежателят на "Оскар" Кейси Афлен, рапърът Уилям Адамс, известен под псевдонима will.i.am.\nСлед развода със съпруга си - актьора Брад Пит - Анджелина Джоли се изнесе от семейното имение в Холивуд в горска вила в Малибу.\nОще в тази категория: « Видео: Интернет потребителите откриха сходство между трейлърите на епизодите VII и VIII на киносагата "Междузвездни войни" Видео х 2: Мелания Тръмп напомни на съпруга си да сложи ръка на сърцето по време на химна »


изтегляща предавка: ремаркето предлага огромен капацитет - Колоездене\nИмахме четирима пораснали мъже и каруца. Имахме планински велосипеди, раници, гребла, спасителни жилетки, обувки и цялата храна и допълнителна екипировка, необходими за почивен ден.\nИмахме 200 мили за шофиране. За щастие имахме и ремарке.\nкак да си купим ботуши\nYakima Gear Trailer всички заредени\nРемаркето RackandRoll от Yakima, уникално теглещо предаване, предлага огромен капацитет за мотоциклети, лодки и други обемисти съоръжения.\nДве колела, алуминиево шаси и език на ремаркето съдържат скелетната система. Yakima включва набор от своите релси за монтиране на багажник, които се закрепват върху ремаркето, за да създадат празен плот от платформа за закрепване на носачи от всякакъв вид.\nНашият ремарке, заем от представител на местните продажби на Yakima, беше готов да тръгне с четири монтажа на мотора и голяма скоростна кутия в средата. Преметнахме планинските си велосипеди на ремаркето и ги включихме за возенето.\nYakima Gear Trailer в основната си форма\nКогато е празен, RackandRoll тежи около 160 килограма - лек за ремарке. Моята непосредствена грижа беше с неравности и високи скорости по задграничните пътища. Ако ударим колело, дали ремаркето ще отскочи или ще влезе във въздуха с моторите и екипировката си, като се блъсне?\nРадвам се да кажа, че това не се случи. Yakima включва независимо регулируемо окачване на всяко колело с около 4 инча движение. Компанията използва шокове за мотоциклети, които предлагат 'около два пъти' възглавницата на това, което се използва в стандартните ремаркета, цитира Yakima.\nНа нашето шофиране, четиричасово пътуване до приключенско състезание, повече от веднъж аз намигвах, когато удряхме удар. Но поглеждайки в огледалото за обратно виждане, видях, че ремаркето засмуква неравностите и поддържа моторите ни стабилни при висока скорост.\nМожете да изтеглите до 300 килограма предавка с една конфигурация на ремаркето RackandRoll. Той се предлага в два размера и позволява закрепването не само на велосипедни стелажи и кутии за предавки, но на стойки за лодки, стелажи за ски и повечето други аксесоари, които обикновено седят на кола.\nУдобството и допълнителният капацитет на предавка са предимствата. Можете лесно да монтирате шест мотора или няколко лодки на ремаркето.\nYakima Gear Trailer с мотори\nНо целият капацитет ще ви струва. Започвайки от 2149 долара, ремаркета Yakima са основна инвестиция. Тази цена ви дава ремаркето и напречните щанги, но всички монтируеми аксесоари са допълнителни.\nРемаркето е широко 6,5 фута и 11 фута дълго. Той се монтира на теглич за превозно средство с 1 7/8-инчова топка за теглене и включва стандартен електрически шнур за стоп, завой и светлини за движение.\nПо време на нашето пътуване RackandRoll се представи като рекламирана, проследявайки прави, търкаляйки се гладко и теглейки оборудването ни толкова безпроблемно, че често забравяме, че е там.\nЖена изпраща мълниеносно изкачване на връх Еверест: Сан Фран до срещата на върха за 2 седмици\nПреглед: Епски месо бар от глигани\nРаница на бюджет


Жак Рох: Спортувайте! Гордейте се с олимпийските си медалисти!\nНачало Алманах Алманах Жак Рох: Спортувайте! Гордейте се с олимпийските си медалисти!\nКандидатурата ни за Зимна младежка Олимпиада – най-обсъжданата тема с държавните мъже\nПри второто си посещение у нас президентът на МОК Жак Рох и имаше дискусии с държавните мъже на България, като основната тема бе евентуалната кандидатура на София за домакин на Зимни младежки олимпийски игри през 2016-та. При срещата си премиера Сергей Станишев бе отбелязано, че държавата ще помогне с каквото може тази идея са стане реалност с оглед и на голямото си предимство - разположението на Витоша до столицата. Втората тем обсъждана в Министерски съвет бе отношението и загрижеността на държавата за допинга и подобрение на действията в тази насока. Кметът на София също декларира подкрепата си на кандидатурата за младежкия форум и поясни пред олимпиец №1, че трябва да се изработи закон за олимпийските игри, за да може тази идея да се осъществи, независимо от политическата власт към момента на Игрите.\nПрезидента на България Георги Първанов прие боса на МОК Жак Рох заедно със Стефка Костадинова, Весела Лечева и Белчо Горанов. Държавникът сподели, че страната ни е отстъпила част от позициите си в спорта, но продължава да бъде на ниво. А след това Рох застана пред журналистите, на които заяви: „Получи се прекрасна дискусия за развитието на спорта с президента Първанов. Обсъдихме кандидатурата на България за домакин на Зимни младежки олимпийски игри, които имате големи шансове да спечелите. Георги Първанов е голям приятел на спорта. Държавата Ви иска повече да вземе младежката Олимпиада, отколкото големия форум. За Зимни олимпийски игри се изисква по-сериозна инфраструктура, но с времето имате реален шанс да спечелите.”\nВъв втория ден от визитата си в България Жак Рох бе удостоен със званието „Доктор Хонорис Кауза” на Националната спортна академия лично от ректора проф. Лъчезар Димитров в препълнената аула „Максима”. Представители на различни поколения спортисти видяха как белгиецът бе удостоен с това знание и изслушаха лекцията му на тема „Образование и спорт”. Президентът на МОК обеща ново посещение догодина, за да чете лекция на тема „Ветроходство или ръгби” и да стане част от академичния състав на висшето учебно заведение.\nВсички аплодираха лекцията на Рох, в която основната идея бе „Спортувайте!”. Ето част от словото му:\n„Вече над 60 години българската академична общественост отстоява спортните ценности. Спортът е един ефективен метод за обучение. Спортът е като една класна стая. За съжаление обаче, физическото възпитание в училище е с все по-малко време. Един от важните аспекти за намаляване на спорта е пристрастяване към екрана. Телевизия, видео игри и компютри водят до заседнал начин на живот. Олимпийските шампиони са съвременните герои, които мотивират младите хора. Наш дълг е да защитим ценностите на спорта. Да го запазим от компрометиращите опасности като допинг, корупция и насилие. Трябва да се гордеете с олимпийските медалисти, които са минали през НСА, в това число Стефка Костадинова и Весела Лечева”, каза президентът на МОК.\nЧасове пред официалния коктейл за 85-тата годишнина на БОК Жак Рох заедно със съпругата си Ан посети Националния исторически музей, на който двукратният олимпийски шампион Боян Радев направи поредно дарение - римски портрет то І-ІІ век преди Христа от долината на средна Струма.Именитият ни борец дари белгиеца с копие на златен ритон от ІV век реплика на Панагюрското съкровище, на съпругата му – малка пластика на Георги Чапкънов „Майчинство на патица с малките й на гърба”. Рох не остана безразличен и подари на Радев петте олимпийски кръга от сребро, като жеста много развълнува именития ни спортист. На срещата в Бояна присъстваха Валентин Йорданов, Йорданка Благоева и Ваня Гешева, като Жак Рох се поинтересува и пресметна точно колко олимпийски медала имат те.


На 1 декември в 16:00 ч. падат визите за Канада...\n27 Ное 2017, 09:47 1930\nОт 1 декември падат визите за Канада. Това потвърди вицепремиерът и министър на външните работи Екатерина Захариева пред БНТ.\n„От 16.00 часа на 1 декември българските граждани в рамките на до 6 месеца ще могат да пътуват и престояват в Канада без визи. Това не позволява работа там, но бизнес пътувания, туризъм и посещения на роднини ще са безвизови. Ако гражданите пътуват със самолет, ще трябва да се регистрират на сайта на канадското министерство на външните работи. Регистрацията важи за 5 години, таксата е 7 канадски долара“, обясни външният ни министър.\nОтносно падането на визите със САЩ, Захариева заяви, че продължават дипломатическите усилия в тази посока. Тя изрази надежда, че в рамките на три години това ще се случи.


Изкуство старо като цивилизацията, Бира — bgBarman.bg, all about drinks and drinking\nПървите култури, които те опитомяват са зърнените. Тъй както всяко растение, съдържащо захари, може да претърпи спонтанна ферментация, причинена от дивите дрожди във въздуха, то най-вероятно, подобни на бирата напитки да са били независимо изобретени сред различните култури по целия свят. Химически тестове на древни керамични съдове показват, че бирата както и виното, е произведена за първи път преди около 7000 години там, където днес се намира Иран.\nПреди 6000 години по поречието на Тигър и Ефрат\nЧрез анализ на йероглифи, артефакти и писмени данни, историци са проследили корените на пивоварството на древните африкански, египетски и шумерски племена. Най-старите доказани записи са на възраст около 6000 години и водят до шумерите. Шумерската държава се простирала между реките Тигър и Ефрат, включвайки Южна Месопотамия и древните градове Вавилон и Ур. От тях се разбира, че шумерите открили процеса на ферментацията по случайност. Писмено свидетелство на около 4000 години е шумерска поема «Химн на Нинкаси», посветен на богиня на пивоварството. Този химн е, може би най-старата рецепта за приготвяне на бира. Никой не знае днес, точно как тя действително се е правела тогава, но най-вероятно са намокряли парче изпечен хляб, което не след дълго започвало да ферментира. Не е трудно да си представим, че тази древна бира е нямала много приятен вкус, но със сигурност е причинявала на нашите прародители блажено и приповдигнато настроение.\nВавилонците стават владетели на Месопотамия, след падането на Шумерската империя през 2 — рото хилядолетие пр. Хр. Тяхната култура съвсем естествено произлизала от шумерската, а изкуството на получаване на бира, била неделима част от нея. Днес ние знаем, че вавилонците са можели да варят около 20 различни вида бира.\nВ древни времена бирата била мътна и нефилтрирана. За да избегнат поглъщането на остатъчните вещества от приготвянето и, при пиене те използвали сламки. От Вавилон бирата е била изнесена и разпространявана до далечен Египет. Хамураби, който е важен вавилонски крал, постановил най-старите и известни закони. Един от тях регламентирал дневната дажба на бира. Тя била в зависимост от социалното положение на човека, нормален работник получавал 2 литра, държавни служители по 3 литра, а сановници и първосвещеници 5 литра на ден. В тези древни времена бирата често не се продавала, а била използвана като бартер.\nПриноса на египетската, гръцката и римската култури\nЕгиптяните от своя страна подемат традицията на варене на бира. За да приготвят пивото те използвали неопечено хлебно тесто и за да подобрят вкуса му, добавяли фурми. Сериозно доказателство за значимостта на приготвянето на бира в древен Египет е факта, че книжниците създават в египетското писмо допълнителен йероглиф за «пивовар».\nПроизводството на бира в Египет и съседните страни замира през 8 век с нашествието на мюсюлманите. Корана, свещената им книга заклеймява и забранява употребата на алкохолни напитки. Изкуството на пивоварството обаче е вече разпространено на север благодарение на умелите мореплаватели и търговци — финикийците. Те разнасят зърнените култури до Бавария, Бохемия, Британските острови и Прибалтика.\nВъпреки че топлия и влажен средиземноморски климат давал приоритет на виното, след Египет бира продължават да варят и гърците и римляните. Плиний съобщава за популярността на бирата в Средиземноморския район, много преди виното да вземе надмощие и се превърне в амброзия — божественото питие на бог Бакхус. В Рим бира, се произвежда само във външните части на империята, където е трудно да се отглеждат лози, а самите римляни я считали за варварска напитка. Най-вероятно думата бира идва от латинската bibere, означаваща «да се пие», а испанското й наименование — cerveza (сервеса), произлиза от името на гръцката богиня на земеделието — Серес. Другото название на бирата използвано у нас е пиво, което от своя страна идва от славянското наименование за напитка като цяло.\nВъпреки че бирата, има своите корени в Месопотамия, един или друг вид напитки от ферментирали култури са се приготвяли в различни форми по целия свят. Например, Чанг е тибетска бира, Чича бира от царевица, а Кумис е напитка, произведена от ферментирало камилско мляко.\nБирата и варварските племена от севера\nБирата от тази епоха не можела да се съхранява и била мътна и почти без пяна. Ранните цивилизации открили нейните свойства да променя настроението и смятали опиянението за свръхестествено и божествено състояние. Древните германци, приготвяли бира не само за да я пренасят в жертва на боговете, но и за собственото си удоволствие. Във финландската поетична сага Kalewala, 400 стиха са посветени на бирата и само 200 за създаването на света. Според големия скандинавски епик Еда, виното е запазено за боговете, бирата принадлежи на смъртните, а медовината на жителите на царството на мъртвите.\nСеверните народи наричали пивото Öl (Ууль) или Ealu (Ийлу), от което произлиза и популярното и до днес английско наименование Ale (Ейл). Друг саксонски термин woet (вуут), оцелява до днес като wort — сладка течност, получена от ечемичен малц и вода (така се нарича и слабо алкохолното ечемично вино, от което се дестилира уискито). През 15 век, във фламандските бири, започва да се използва хмел и от 16 век, той придобива широко приложение като консервант, заменящ използваните до тогава кора на дърво и различни билки. В продължение на векове Ейл е питие, приготвено от ферментиралите захари на ечемичния малц и подправено с различни растения и подправки, но без хмел. Бира от немски bier идва по-късно, за да означи Ейл с добавка на хмел. Днес и двете думи са в употреба.\nМоже би най-важното събитие в историята на пивоварството е създаването на немските стандарти. Първият от тези правила е Reinheitsgebot (от нем. Чистота) от 1516 — най-известния закон за чистотата на бирата.\nReinheitsgebot гласи, че само четири съставки могат да бъдат използвани в производството на бира: вода, малцов ечемик, малцова пшеница и хмел. Маята не е включена в този списък, тъй като се приема за даденост и основна съставка в пивоварния процес. Той е гаранция за потребителя, че немските бири ще бъдат от най-високо качество по света и изказва презрение за добавянето на помощни съставки като например царевица, ориз, други зърнени храни и захари.\nРолята на църквата и научните открития\nС течение на времето, производството на бира, попада под зоркото око на римската църква. Християнските абатства, като центрове на селското стопанство, знанието и науката, усъвършенстват методите за производството и. Първоначално монасите произвеждали пиво за себе си и отсядащите при тях поклонници, а по-късно и като средство за финансиране на техните общности. Въпреки това, все още се знае много малко за ролята на маята в процеса на ферментация.\nВсяка държава има своите особености и поради това бирата произвеждана от тях притежава богато и специфично историческо развитие. Ще обърнем повече внимание на тази тема, когато разглеждаме всяка една поотделно, но както се досещате, най-голяма заслуга имат северните народи.\nМоже би най-голямо събитие при бирата се наблюдава в средата на ХIХ век, чрез откритията, направени от Луи Пастьор. Освен процеса на пастьоризация, негова заслуга е, обяснението на това, как работи маята.\nОт момента, когато науката се намесва в производствения процес, бирата се разпростира из целия свят като горски пожар.\nEdradour Caledonia 12 YO (Едрадоуер Каледония 12 годишен) е специална серия сингъл малцово уиски от най-малката уиски дестилерия в Шотландия.


Видеорегистратор Garmin Dash Cam™ Mini 2\nРеъководство за работа с Dash Cam Mini 2\nМАЛКА КАМЕРА, ОГРОМНА ЗАЩИТА Отличаващ се с широко зрително поле от 140 градуса, което улавя и запазва важни […]\nОтличаващ се с широко зрително поле от 140 градуса, което улавя и запазва важни детайли в 1080p HD видео, с размер на автомобилен ключ, гласово-контролиран, Garmin Dash Cam Mini 2 Ви покрива.\nТази камера с размер на автомобилен ключ е изключително компактна. Ненатрапчивият дизайн разполага и с две опции за захранващ кабел, насочване нагоре или надолу, за подредена и дискретна инсталация.\nхранилището и могат да бъдат достъпни чрез приложението Garmin Drive ™ на Вашия съвместим смартфон. С активна Wi-Fi® връзка споделяйте видеоклипове с други, като изпращате връзка и парола.\nНископрофилно монтажно с лепило\nРазмери 3.13 см x 5.33 см x 2.91 см\nGPS скорост и местоположение във видеото Не


Asia Health Resorts - НАЙ-НИСКИ ЦЕНИ от agoda.com\nStrawberry Hills,Near Dal Lake,Dharamshala Cantt., Шиям Нагар, Дарамсала, Индия, 176216 - Много добро местоположение - вижте на картата\nИмате въпрос относно Asia Health Resorts?\nВ близост Шиям Нагар Шиям Нагар Дарамсала Багсу Наг Дарамсала Лохаркади Ъпър Судхер\nПовече за Asia Health Resorts\nРазположен в Shyam Nagar, Asia Health Resorts е перфектно място да почувствате духа на Дарамсала и околностите. Оттук гостите имат лесен достъп до всичко, което този оживен град може да предложи. Рай за почивка и релаксация - хотелът предлага пълна отмора само на няколко крачки от многобройните забележителности на града като например Летище Gaggal.\nВ Asia Health Resorts отличното обслужване и достъпните съоръжения допринасят за Вашия незабравим престой. Хотелът е оборудван със съоръжения като 24-часов рум-сервиз, безплатен WiFi достъп във всички стаи, 24-часова рецепция, съоръжения за инвалиди, експресно настаняване/напускане.\nВсички стаи се отличават с грижливо замислени удобства, което гарантира неповторимо усещане за комфорт. Възможностите за отдих, които хотелът предлага са фитнес зала, сауна, спа с гореща изворна вода, открит басейн, спа, които също предоставят бягство от ежедневието и предразполагат за пълна почивка. Насладете се на несравнимото качество на услугите и престижното местоположение на Asia Health Resorts.